(31)
 Отговорността за тези случаи на неспазване е изцяло на въпросните производители износители; при извършения контрол не е установено системно неспазване от страна на голям брой производители износители или на CCCME.
 (32)
 Поради това Комисията заключава, че не е засегнато цялостното функциониране на ангажимента и че не са налице основания за оттегляне на приемането на ангажимента по отношение на всички производители износители и на CCCME.
 Ж. ПИСМЕНИ ИЗЯВЛЕНИЯ И ИЗСЛУШВАНИЯ
 (33)
 На заинтересованите страни бе предоставена възможността да бъдат изслушани и да направят коментари в съответствие с член 8, параграф 9 от основния антидъмпингов регламент и член 13, параграф 9 от основния антисубсидиен регламент. Както Chint Solar, така и Sunny Energy представиха коментарите си и бяха изслушани. Коментари бяха представени и от друга заинтересована страна.
 (34)
 По време на изслушванията както Chint Solar, така и Sunny Energy потвърдиха, че е имало някои случаи на неспазване, но поеха ангажимент в бъдеще да спазват ангажимента и подчертаха, че считат тези случаи на неспазване за маловажни.
 i) Chint Solar
 Продажби за Съюза на модули, произведени от свързано дружество, което не е страна по ангажимента
 (35)
 Chint Solar заяви, че въпреки получените по време на първоначалното разследване отговори на посочения в съображение 18 по-горе свързан производител, Комисията не е включила този производител в предложението за формиране на извадка, нито в списъка на съдействащите производители, по отношение на които се прилага окончателното решение по първоначалното разследване. Поради тези пропуски Chint Solar смята, че не му е възможно да разбере различните статути на своите производители.
 (36)
 Комисията отхвърля този аргумент. На първо място, предложението за формиране на извадка се отнася както за отделни производители, така и за групи от дружества. От използваната формулировка и от приложения към предложението за формиране на извадка списък на дружествата е видно, че от всяка група от дружества в него фигурира по едно дружество. Действително повечето предложени за включване в извадката дружества имат няколко свързани дружества в КНР, но в предложението за формиране на извадка от всяка група от дружества беше включено само по едно дружество.
 (37)
 На второ място, за разлика от предложението за формиране на извадка списъкът на съдействащите производители износители, посочен в регламентите за изпълнение, с които върху разглеждания продукт се налагат временни и окончателни антидъмпингови и изравнителни мита, съдържа всички дружества от съответната група от дружества. Комисията смята, че след извършените на предварителния и окончателния етап от първоначалните разследвания оповестявания на Chint Solar е предоставено достатъчно време да посочи евентуални неточности в списъка на съдействащите производители износители. От Chint Solar не са получени коментари.
 Задължения за отчитане от страна на свързаните вносители в Съюза
 (38)
 Chint Solar заяви също така, че на дружеството не са били известни задълженията за отчитане на свързаните с него дружества в Съюза, посочени в съображение 5, буква а) по-горе, понеже Chint Solar не е било уведомено за приемането на предложения от тези свързани дружества ангажимент. Освен това Chint Solar заяви, че на посочените свързани дружества в Съюза не е осигурен независим достъп до системата за отчитане, което е довело до практическа невъзможност